อั้นไว้ก่อน! PTT-BCP ลดราคาน้ำมันทุกชนิดมีผลพรุ่งนี้
อั้นไว้ก่อน! PTT-BCP ลดราคาน้ำมันทุกชนิด 0.40 บ./ลิตร เว้น E85 ลดลง 0.20 บ. มีผลพรุ่งนี้
2 ส.ค. 2561

บริษัท ปตท.น้ำมันและการค้าปลีก จำกัด (มหาชน) หรือ PTTOR ในกลุ่ม บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ปรับราคาขายปลีกน้ำมันทุกชนิดลดลง 0.40 บาท/ลิตร ยกเว้น E85 ปรับลง 0.20 บาท/ลิตร มีผลวันพรุ่งนี้ (3 ส.ค.) ตั้งแต่เวลา 05.00 น.เป็นต้นไป
ทั้งนี้ จะส่งผลให้ราคาน้ำมันหน้าสถานีบริการน้ำมันของ PTTOR และ BCP ในเขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของ PTTOR ลิตรละ 36.76 บาท, แก๊สโซฮอล์ 95 ลิตรละ 29.65 บาท, แก๊สโซฮอล์ 91 ลิตรละ 29.38 บาท, E20 ลิตรละ 26.74 บาท, ดีเซล ลิตรละ 29.09 บาท ส่วน E85 อยู่ที่ลิตรละ 21.14 บาท (ราคานี้ยังไม่รวมภาษีท้องที่ของแต่ละจังหวัด)